Sacrosancte ecclesie Sancti Vincentii martiris que est fundata infra muros Matisconum cui Berno preest episcopus. Ego Eninius presbiter dono ad ipsam casam Dei aliquid ex rebus meis que sunt site in pago Matisconense, in agro Sanciacense, in ipsa villa Sanciaco; hoc est curtilus qui terminat a mane et a medio die et a sero vias publicas, a circio de ipsa hereditate. Infra isto termino, ipsum curtilum et alias res quas in ipsa villa habeo ibidem aspicientibus, hec sunt vineis, vircariis, campis, pratis, silvis, aquis aquarumque decursibus, omnia et ex omnibus, ad ipsam casam Dei dono, eo tenore ut dum ego vivo usum et fructum habeam et in censum omni anno, festivitate Sancti Vincentii, XII denarios persolvam; in aliis locis alias res michi reservo, si quis donationem istam contradixerit auri libram persolvat. S. Eninii presbiteri. S. Geralt. S. alterius Geralt. S. Fricbodi. S. Martini. S. Euvrardi. S. Aldonis. Hactum est hoc Rodulfi regis tempore.